বিশ্বের শীর্ষ ১০ জন উদীয়মান নেতার তালিকায় স্থান পেয়েছেন বাংলাদেশের তানজিল ফেরদৌস। শান্তি ও অর্থনৈতিক সুযোগ সৃষ্টিতে অনন্য অবদান রাখায় এই বিরল সম্মানে ভূষিত হলেন তিনি। মার্কিন যুক্তরাষ্ট্রের পররাষ্ট্র দফতর ঘোষিত এ তালিকার একজন হিসেবে আগামী ২ মে ‘উদীয়মান তরুণ নেতা পুরস্কার’ পেতে চলেছেন তিনি। তানজিল সম্পর্কে মার্কিন পররাষ্ট্র দফতরের বিবৃতিতে বলা হয়েছে, ২৪ বছর বয়সী তানজিল বাংলাদেশের তারুণ্য ও সামাজিক পর্যায়ে উন্নয়নমূলক কার্যক্রমের পাশাপাশি নারীর অধিকার প্রতিষ্ঠায় কাজ করছেন, ব্যক্তিগতভাবেও লিঙ্গ বৈষম্যকে মোকাবেলা করে চলেছেন তিনি।